આ પ્રજાલક્ષી નિર્ણયની જાહેરાત કરતાં ગુજરાતના નાયબ મુખ્યમંત્રીશ્રી અને આરોગ્ય મંત્રીશ્રી નીતિનભાઈ પટેલે જણાવ્યું હતું કે, અકસ્માતમાં પ્રથમ કલાક (ગોલ્ડન ટાવર)માં ઈજાગ્રસ્તોને ઇમરજન્સી અકસ્માત દરમિયાન કોઈપણ વ્યક્તિને વહેલામાં વહેલી તકે યોગ્ય સારવાર પ્રાપ્ત કરાવવા માટે અકસ્માતના સ્થળથી સૌથી વધુ નજીક આવેલ ઉચ્ચ પ્રકારની સારવાર-સુવિધા અને ડૉક્ટર ધરાવતી હૉસ્પિટલોમાં દાખલ કરવામાં આવે તો વ્યક્તિઓને બચાવી શકાય છે. અકસ્માત દરમિયાન ઈજાગ્રસ્ત લોકો ઝડપથી કોઈપણ ખાનગી સહિતની કોઈપણ હૉસ્પિટલમાં સારવાર લેશે તો પ્રથમ ૪૮ કલાક દરમિયાન ઈજાગ્રસ્તનું ડ્રેસીંગ, સ્ટેબીલાઈઝેશન, ફ્રેકચર સ્ટેબીલાઈઝેશન, શોકની પરિસ્થિતિની સારવાર, એક્સ-રે ઈજાનાં ઓપરેશનો, સીટી સ્કેન, એમ.આર.આઈ. અલ્ટ્રા સાઉન્ડ, બ્લડ ટ્રાન્સ્ફ્યુઝન, માથાની ઈજાની સારવાર અને ઓપરેશન, ઘનિષ્ઠ સારવાર એકમમાં સારવાર (ICU), પેટ અને પેઢુની ઈજાઓ જેવી તમામ પ્રકારની સારવાર માટેનો તમામ ખર્ચ જે તે હૉસ્પિટલોને સીધે-સીધો રાજ્ય સરકાર દ્વારા ચૂકવાશે, જેથી કોઈ ગરીબ કે મધ્યમ વર્ગનો ઈજાગ્રસ્ત દર્દી સારવારના અભાવે જીવન ન ગુમાવે તેવો મહત્ત્વનો પ્રજાલક્ષી નિર્ણય કર્યો છે.